Notum sit omnibus hominibus quod ego Hulricus, Altissiodorensis ecclesiæ Beati-Petri decanus, et conventus ejusdem loci, canonicorum regularium pariter proprioque adhuc arbitrio viventium, donum quod Stephanus Seguini et Rothlannus de Monasteriis monachis Pontiniacensibus pridie fecerunt de vinea Belletani, quæ de terra Beati-Petri esse cognoscitur, laudamus et confirmamus. Decimas autem quæ ad proprium jus ecclesiæ nostræ pertinere noscuntur, pro annuo censu XII denariorum in festivitate sancti Germani concedimus. S. HULRICI, decani; HUGONIS, HELIÆ, TEODERICI, GUILLELMI, regularium; Item aliorum: S. GUALONIS, secretarii; JOHANNIS, camerarii; JOHANNIS, TEOBAUDI, GUILLELMI, SIRI. Hujus rei testes sunt domnus Hugo, episcopus Autissiodorensis; Stephanus, tesaurarius; Hugo, cantor; Lanbertus Oslanni, Jothcelinus, Goffridus Marvaudi, et alii plures.